വിവാഹവാഗ്ദാനം നല്കി ലൈംഗീകമായി ഉപയോഗിച്ചതിന് ജയിലിലായി പുറത്തിറങ്ങിയ ശേഷം അതെ യുവതിയെ വിവാഹം ചെയ്ത് ഭാര്യയാക്കി ക്രൂരമായ ഗാര്ഹീക പീഡനത്തിന് ഇരയാക്കി, ഒടുക്കം നൈനിറ്റാളില് കൊണ്ടുപോയി കൊക്കയിലേക്ക് തള്ളിയിട്ട് കൊലപ്പെടുത്തി ന്യൂഡെല്ഹി: www.kasargodvartha.com 27.07.2021 ഭാര്യയെ ഉത്തരാഖണ്ഡിലെ നൈനിറ്റാളില് കൊണ്ടുപോയി കൊക്കയിലേക്ക് തള്ളിയിട്ട് കൊലപ്പെടുത്തിയ സംഭവത്തില് പ്രതി അറസ്റ്റില്. രാജേഷ് റായ് 24 ആണ് അറസ്റ്റിലായത്. ഭാര്യയായ ബബിതയെ 29 കൊലപ്പെടുത്തിയതാണ് അറസ്റ്റ്. കഴിഞ്ഞ വര്ഷം ജൂണില് രാജേഷിനെതിരെ ബബിത ഡെല്ഹി പൊലീസില് പരാതി നല്കിയിരുന്നു. വിവാഹ വാഗ്ദാനം ചെയ്ത് തന്നെ ലൈംഗീകമായി ഉപയോഗിച്ചുവെന്നായിരുന്നു പരാതി. തുടര്ന്ന് ഓഗസ്റ്റില് രാജേഷിനെ പൊലീസ് അറസ്റ്റ് ചെയ്തു. തുടര്ന്ന് തീഹാര് ജയിലിലായ രാജേഷ് ഒക്ടോബറിലാണ് പുറത്തിറങ്ങുന്നത്. ഈ സമയത്ത് രാജേഷ് ബബിതയുമായി സന്ധി ചെയ്യുകയും ബബിത കേസ് പിന്വലിക്കുകയും ചെയ്തു. താന് രാജേഷിനെ വിവാഹം ചെയ്യാനാഗ്രഹിക്കുന്നുവെന്നാണ് അന്ന് ബബിത പൊലീസിനോട് പറഞ്ഞത്. എന്നാല് വിവാഹശേഷവും ബബിതയ്ക്ക് ക്രൂരമായ ഗാര്ഹീക പീഡനത്തിന് ഇരയാകേണ്ടി വന്നുവെന്ന് അവരുടെ കുടുംബാംഗങ്ങള് ആരോപിക്കുന്നു. നിരന്തരമായ വഴക്കും ശാരീരിക ഉപദ്രവങ്ങളും ബബിതയ്ക്ക് ഏല്ക്കേണ്ടി വന്നു. രാജേഷുമായി പിണങ്ങി ബബിത സ്വന്തം വീട്ടിലേയ്ക്ക് പോയെങ്കിലും രാജേഷ് മകളെ പറഞ്ഞ് പാട്ടിലാക്കി തിരിച്ച് കൊണ്ടുപോവുകയായിരുന്നുവെന്ന് മാതാപിതാക്കള് പറയുന്നു. വീട്ടില് നിന്നും കൂട്ടിക്കൊണ്ടുപോയ ബബിതയുമായി രാജേഷ് ഉത്തരാഖണ്ഡിലെ ഉദ്ദം സിംഗ് നഗര് ജില്ലയിലെ ഗ്രാമത്തിലെത്തി. ജൂണ് പതിനൊന്നിനായിരുന്നു ഇത്. പിന്നീട് ബബിതയുടെ ഫോണ് സ്വിച്ച് ഓഫ് ആയിരുന്നു. ദിവസങ്ങള് കഴിഞ്ഞിട്ടും ബബിതയെ കുറിച്ച് വിവരങ്ങള് അറിയാത്തതിനാല് കുടുംബാംഗങ്ങളാണ് പരാതിയുമായി ഡെല്ഹി പൊലീസിനെ സമീപിച്ചത്. പരാതിയുടെ അടിസ്ഥാനത്തില് അന്വേഷണം ആരംഭിച്ച പൊലീസ് രാജേഷിനെ കണ്ടെത്തി. തുടര്ന്നുണ്ടായ ചോദ്യം ചെയ്യലില് രാജേഷ് കുറ്റം സമ്മതിച്ചു. താന് ബബിതയെ നൈനിറ്റാളിലേയ്ക്ക് കൊണ്ടുപോവുകയും അവിടെ എത്തിയപ്പോള് കൊക്കയിലേക്ക് തള്ളിയിട്ട് കൊല്ലുകയായിരുന്നു എന്നും അയാള് പോലീസിനോട് തുറന്ന് പറഞ്ഞു. ബബിതയുടെ മൃതദേഹത്തിനായി തിരച്ചില് നടത്തുന്നുണ്ടെങ്കിലും ഇതുവരെ കണ്ടെത്താനായിട്ടില്ല. SUMMARY : New Delhi: A 24yearold salesman was arrested by Delhi Police for allegedly pushing his wife off a cliff in Uttarakhands Nainital last month.